|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 11. april 2018 kl. 10.15-12.00 |
| **Sted:** | Romeo |
| **Deltagere:** | Søren Frank (SF), Karen Hvidtfeldt (KH), Sten Pultz Moslund (SM), Anna Klara Bom (AB), Adam Poulsen (AP), Olga Alexandrovna Thieme (OT), Sofie Krogh Garsdal (SG, Simon Emil Stokholm Madsen (SE), Emil Anthonsen-Rahbek (EA), Zarine Schmidt (ZS), Signe Østergaard Christensen (SØ) |
| **Afbud fra:** | Jeanet Dal (JD) |
| **Referent:** | Ingelise Nielsen (IN) |
|  |  |

**Dagsorden**

|  |  |
| --- | --- |
| 1. **Godkendelse af dagsorden**   Dagsordenen blev godkendt. |  |
| 1. **Til orientering: Godkendt referat fra studienævnsmødet den 28. februar 2018**   Referatet blev taget til efterretning.   1. **Meddelelser**    1. Studienævnsformand  * Studievejledningen afholder tutoruddannelse for tutorer med særligt ansvar for planlægningen. Både Litteraturvidenskab og Kulturstudier har udpeget tutorer, som er tilmeldt. * Det centrale uddannelsesråd har diskuteret et rektoralt forslag til prioriteringer i den igangværende til- og fravalgsproces. Mange medlemmer af uddannelsesrådet var kritiske og mente, at de foreslåede satsninger både ville ramme Humaniora og forskningsfriheden på en uhensigtsmæssig måde.   1. Studieleder Litteraturvidenskab * Frafaldet på første årgang er højt, og årsagen virker til at være mere individuel, end strukturel. Vi skal nok være bedre til at forventningsafstemme inden optag. Måske vil det være gavnligt at erstatte den skriftlige fagspecifikke test med en samtale? Vi optager 60% gennem kvote 2. * Der har netop været afholdt testbaseret kvote 2-optag, og der er blandede meldinger om, hvor velarrangeret det var. Vores optagelsesprøve bestod af en studieegnethedstest (uni-test) og en skriftlig faglig prøve. * Den 16. april afholdes et karrierearrangement med fem oplægsholdere udefra og fem indefra. * Tredjeåret på bacheloruddannelsen oprettes ikke på grund af for få ansøgere. * Rekvisitionen er på plads. I år vil en tredjedel af timerne blive læst af fastansatte, resten varetages af DVIP. * Vi har fået en orientering om kapacitetsgrænserne for det kommende optag. Inklusiv en beregnet overbooking på 25% må vi optage 50 på bacheloruddannelsen. Inklusiv en beregnet overbooking på 58% må vi optage 17 på kandidatuddannelsen.   1. Studieleder Kulturstudier * Vi afholder et karrierearrangement den 23. april. * Rekvisitionen er på plads og hænger godt sammen. De fleste af timerne vil blive læst af fastansatte.   1. Kulturstudier har en kapacitetsgrænse på 30, men er sat til at overbooke med 64%, dvs. i første omgang at tilbyde optagelse til 48 studerende.   2. De studerende * Ingen meddelelser   1. Andre * IN mindede om den nye persondataforordning. Hun mindede om, at ansøgninger og bilag ikke må downloades.   SF spurgte KH om hun ville orientere om den mulige lockout. KH fortalte om de gældende regler for udsættelse og varsling af konflikt og lockout. ZS gav udtryk for, at mange studerende spørger til, hvilke konsekvenser lockout vil få for dem. KH sagde, at ingen har svaret, men universitetet naturligvis vil gøre alt for at løse problemerne.   1. **Merit og dispensationsansøgninger**   Se det lukkede referat.  Studienævnet tog en principbeslutning vedrørende muligheden for at aflevere eksamensbesvarelser kort tid efter den angivne frist. For både Litteraturvidenskab og Kulturstudier gælder det, at det i første omgang er studiesekretæren som tager stilling til, om der kan gives tilladelse. Alle besvarelser skal afleveres via Blackboard, som studiesekretæren efter en konkret individuel vurdering kan genåbne. Er studiesekretæren i tvivl, tages kontakt til studielederen.   1. **Sager til behandling eksamen**    1. *KUL: Petitumregler*   På Kulturstudier har man den regel, at det angivne pensum i et fag skal bestå af nye sider, der ikke tidligere har indgået i pensum. Evt. genbrug af sider skal være udover det angivne pensumomfang. Der har været en diskussion om denne regel også skal gælde for pensumsider fra de studerendes bacheloruddannelser. Reglen fremgår af Blackboard, men ikke af studieordningen.  IN oplyste, at hun havde talt med fakultetet om dette. Fakultetets holdning er, at reglen er problematisk, da man ikke kan tjekke om den bliver overholdt, hvorfor den stiller de studerende forskelligt, og der er desuden ingen sanktion. KH mente, at dette ikke var et validt argument, da reglen bygger på tillid, samt almindelig akademisk praksis. Hvis en studerende ikke overholder reglen, vil petitum blive afvist, og de skal lave et nyt.  SF gav udtryk for, at reglen måske er udtryk for en formalisering af det almindelige forhold, at studerende gradvist skal inddrage mere og mere litteratur. Han gav udtryk for, at man på Litteraturvidenskab løste problemet gennem vejledning. AP mente at overlap af pensumsider var muligt, hvis den pågældende litteratur blev inddraget fra en anden vinkel.  **På baggrund af denne erfaringsudveksling ville KH diskutere spørgsmålet med sin faggruppe.**   1. **Sager til behandling studieordninger**   Intet at behandle   1. **Sager til behandling kvalitetspolitikken** 2. *Midtvejsevaluering Kulturstudier*   Der har her i foråret været en del undervisning i lokale U52. De studerende klager over dårlig akustik, dårlig belysning og træk. Studienævnet diskuterede, om det er muligt at forhindre, at der bliver lagt undervisning i dette lokale til efteråret.  **Studienævnet besluttede** at rette henvendelse til Anne Traun Ulriksen, der er ansvarlig for tildeling af lokaler.   1. *Midtvejsevaluering Litteraturvidenskab*   SF forklarede, at evalueringen var foregået gennem systemet EVAL. Studienævnet har kun fået tilsendt opsummeringerne, men studielederen har adgang til at se alt, hvad de studerende skriver. Studienævnet godkendte, at det principielt vil være på den måde, at studienævnet får adgang til evalueringerne.  KH spurgte til, hvem der ellers kunne se evalueringerne? SF fortalte, at institutlederne på sigt vil få adgang. KH gav udtryk for, at dette vil blive taget op i samarbejdsudvalget. Det er også vigtigt at informere de studerende om, at de ved evalueringerne faktisk skriver til et bredere publikum.  OT gav udtryk for, at der bliver sat tid af i undervisningen til at evaluere, men at motivationen blandt de studerende er lav. Meget afhænger af, om underviseren kan se formålet med evalueringen. SE mente, at det fungerede fint på hans årgang. SM spurgte til, om man måske kunne overveje, om der skal evalueres på alle hold i hvert semester. SZ mente, at spørgsmålene måske kunne være mere præcise, og at især de utilfredse studerende ønskede at evaluere. AP mente, at især de stille studerende var glade for evalueringerne.  **SF opsummerede diskussionen** og sagde, at lærergruppen sammen havde udformet evalueringsspørgsmålene, og at læseplanerne også var blevet koordineret fra starten af semesteret.   1. *Repræsentanter til Aftagerpanelet*   **Litteraturvidenskab indstillede** Avital Sara Baron Müller Larsen som studenterrepræsentant og **Kulturstudier indstillede** Sofie Krogh Garsdal.   1. *Midler til understøttelse af studiegrupper, akademisk skriftlighed og/eller faglig feedback.*   Både Litteraturvidenskabs og Kulturstudiers fagmiljøer **arbejder på ansøgninger.**   1. *Kultur og Formidling dimittendundersøgelse*   Der er en del studerende, som udtrykker frustration over, at det har taget tid at komme i arbejde. Svarene i undersøgelsen er meget spredte, og der er ingen klar konklusion i forhold til, hvad der skal til for at styrke uddannelsens employabilitet. **Kulturstudier har fokus på udfordringen**, men man må også medtænke, at der i nogle år er blevet optaget for mange studerende.   1. **Sager til behandling undervisning**   Intet at behandle   1. **Andre sager til behandling** 2. *Undervisningsprisen 2018*   Der skal indstilles en underviser til prisen. Litteraturvidenskab **har sendt opslaget ud** og Kulturstudier **vil gøre det samme**.   1. **Eventuelt**   Oktobermødet flyttes til den 11. oktober kl. 10.15-12.00. |  |